চুনারুঘাট প্রতিনিধি ॥ গতকাল মঙ্গলবার বিকাল ৩টায় উপজেলা প্রশাসনের আয়োজনে আন্তর্জাতিক দুর্যোগ প্রশমন দিবস-২০১৫ উপলক্ষে র‌্যালী, আলোচনা সভা ও চিত্রাংকন প্রতিযোগিতা অনুষ্ঠিত হয়। উপজেলা পরিষদ থেকে আন্তর্জাতিক দুর্যোগ প্রশমন দিবস ২০১৫ উপলক্ষে এক র‌্যালী বের হয়ে পৌর শহরের বিভিন্ন সড়ক প্রদক্ষিণ করে উপজেলা পরিষদে এসে সমাপ্ত হয়। পরে উপজেলা পরিষদ সভাকক্ষে এক আলোচনা সভা অনুষ্ঠিত হয়। সভা পরিচালনা করেন উপজেলা প্রকল্প বাস্তবায়ন কর্মকর্তা মোঃ মাসুদুল ইসলাম। অনুষ্ঠানে প্রধান অতিথি হিসেবে বক্তব্য রাখেন, উপজেলা নির্বাহী কর্মকর্তা মোহাম্মদ মাশহুদুল কবীর। এতে বক্তব্য রাখেন, উপজেলা সহকারী কমিশনার (ভূমি) তন্ময় ইসলাম, উপজেলা শিক্ষা অফিসার হাসান মোহাম্মদ জোনায়েদ, সমাজসেবা কর্মকর্তা বারিন্দ্র চন্দ্র রায়, কৃষি কর্মকর্তা মোঃ জালাল উদ্দিন।